भारत में इस पर बहस जारी है कि स्कूलों में बच्चों को कौन सी भाषाएं सिखाई जानी चाहिए. हाल ही में हिंदू संगठन राष्ट्रीय स्वयं सेवक संघ (आरएसएस) ने बीजेपी के नेतृत्व वाली केन्द्र सरकार और पार्टी के शासन वाले राज्यों से अनुरोध किया कि वे छात्रों को उनकी मातृभाषा या फिर संवैधानिक मान्यता प्रदत्त राज्य की भाषा में ही शिक्षा प्रदान करें. आरएसएस का मानना है कि जिन बच्चों को विदेशी भाषा यानि अंग्रेजी माध्यम में शिक्षा मिलती है, वे अपनी संस्कृति और सभ्यता से "दूर" हो जाते हैं.